ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ՝ ՎԵՐՋԻՆ ԴԱՍԻ ԱՌԹԻՎ

Սիրելի՛ շրջանավարտներ, ուսուցիչներ, ծնողներ, ջերմորեն շնորհավորում եմ բոլորիդ՝ դպրոցական Վերջին դասի առթիվ։

Օրն անչափ կարևոր և սպասված է ձեզ համար, քանի որ այսօր վերջին անգամ ղողանջող դպրոցական զանգն ազդարարում է շրջանավարտների մուտքը կյանքի նոր ու պատասխանատու փուլ։

Սիրելի՛ շրջանավարտներ, մաղթում եմ, որ կյանքի այս շրջափուլը ձեզ համար հաջողություններով լեցուն լինի։ Վստահ եմ, որ դպրոցական հարուստ գիտելիքները, սիրելի ուսուցիչների խորհուրդներն ու դասերը կօգնեն ձեզ կյանքում կայանալ ու կերտել նվաճումներ՝ տարբեր բնագավառներում։

Դուք եք մեր համայնքի ու երկրի ապագան, մեր վաղվա օրը կերտողը, ուզում եմ, որ ձեր նախընտրած ուսումնական հաստատություններում լավ սովորեք, կայացած ու բարձրակարգ մասնագետներ դառնաք և շենացնեք մեր երկիրը՝ ազնիվ ու արհեստավարժ աշխատանքով։

Սիրելի՛ մանկավարժներ, ընդունեք մեր երախտագիտությունը, սերունդների կրթության ու դաստիարակության վեհ առաքելությունը պատվով կատարելու համար։ Այսօր ևս մեկ սերունդ է մուտք գործում մեծ կյանք՝ հարստացած ձեր տված գիտելիքների պաշարով։

Շնորհավորում եմ նաև բոլոր շրջանավարտների ծնողներին, թող մշտապես ձեր զավակներով հպարտանալու առիթներ ունենաք, ուրախանաք նրանց հաջողություններով։

Սիրելի՛ շրջանավարտներ, մեկ անգամ ևս շնորհավորելով բոլորիդ, մաղթում եմ բարի երթ, կանաչ ու լուսավոր ճանապարհ։